तिरुवनंतपुरम आंतरराष्ट्रीय विमानतळ

तिरुवनंतपुरम आंतरराष्ट्रीय विमानतळ (आहसंवि: TRV, आप्रविको: VOTV) हे भारताच्या केरळ राज्यातील तिरुवनंतपुरम येथे असलेला विमानतळ आहे. येथून भारतातील सगळी प्रमुख शहरे आणि कुवैत, दुबई, क्वालालंपूर, सिंगापूर, रियाध, दम्मम, शारजाह आणि मध्यपूर्वेतील अनेक शहरांना विमानसेवा उपलब्ध आहे. शहराच्या पश्चिमेस साधारण ४ किमी आणि कोवालम पुळणीपासून १६ किमी अंतरावर असलेला हा विमानतळ केरळमधील सगळ्यात पहिला विमानतळ आहे. दक्षिण आशियातील अनेक देशांतील प्रवासी मध्यपूर्वेत जाण्यासाठी या विमानतळाचा उपयोग करतात. इतिहास या विमानतळाची स्थापना १९३२ मध्ये केरळ फ्लाइंग क्लबचा एक भाग म्हणून कर्नल गोदा वर्मा राजा यांच्या पुढाकाराने करण्यात आली. १९७० च्या दशकाच्या उत्तरार्धात आणि १९८० च्या दशकाच्या सुरुवातीस एर इंडियाने मध्य पूर्वमधील दुबई, अबू धाबी, मस्कत, दोहा, कुवेत शहर, रियाध, बहरैन आणि दहरान या शहरांना आंतरराष्ट्रीय विमान सेवा सुरू केली. त्यानंतर लवकरच एर लंका (आताची श्रीलंकन एरलाइन्स) आणि एर माले यांनी देखील येथून विमानसेवा सुरू केली. १ जानेवारी १९९१ रोजी या विमानतळाला आंतरराष्ट्रीय दर्जा दिला गेला. विमानसेवा आणि गंतव्यस्थाने